**OPIS POSLOVA, PODACI O PLAĆI, SADRŽAJ I NAČIN TESTIRANJA TE PRAVNI IZVORI ZA PRIPREMANJE KANDIDATA ZA TESTIRANJE**

**vezani uz raspisani javni natječaj u Narodnim novinama, broj 127 od 20. prosinca 2017. godine za prijam u državnu službu na neodređeno vrijeme u Ministarstvo mora, prometa i infrastrukture**

**UPRAVA POMORSKE I UNUTARNJE PLOVIDBE, BRODARSTVA, LUKA I POMORSKOG DOBRA**

Sektor unutarnje plovidbe

Služba pravnih i međunarodnih poslova

1. **viši stručni savjetnik – 1 izvršitelj**

**Poslovi i zadaci:**

* prati stručno-tehničke i tehnološke standarde iz nadležnosti unutarnje plovidbe i uspoređuje ih s pravnom stečevinom Europske unije,
* analizira usklađenost domaćih propisa s pravnom stečevinom Europske unije,
* predlaže izmjene u pravnim propisima s obzirom na europske standarde u unutarnjoj plovidbi,
* sudjeluje u radu stručnih timova za analizu usklađenosti pravnih propisa s aspekta struke unutarnje plovidbe, s propisima zemalja Europske unije,
* sudjeluje u pripremi strateških dokumenata i dokumenta vezanih uz programe EU,
* predlaže izmjene zakona i pod zakonskih akata, sukladno međunarodnim ugovorima, rezolucijama i preporukama iz nadležnosti unutarnje plovidbe,
* sudjeluje u radu stručnih timova, stručnih radnih grupa radnih tijela Europske komisije iz nadležnosti unutarnje plovidbe,
* priprema mišljenja i odgovore na upite tijela državne uprave u svezi s prihvaćenim standardima EU iz nadležnosti unutarnje plovidbe,
* prevodi stručne materijale dobivene iz međunarodnih organizacija iz nadležnosti unutarnje plovidbe na hrvatski jezik,
* prevodi stručne materijale iz nadležnosti unutarnje plovidbe koje je potrebno uputiti međunarodnim organizacijama i tijelima s hrvatskog jezika na strani jezik,
* priprema izvješća o radu Službe,
* obavlja i druge poslove iz djelokruga Službe.

**Stručni uvjeti:**

* završen diplomski sveučilišni studij ili specijalistički diplomski stručni studij humanističke ili društvene struke,
* najmanje četiri godine radnog iskustva na odgovarajućim poslovima,

- aktivno korištenje francuskog, engleskog ili njemačkog jezika u govoru i pismu,

* poznavanje rada na osobnom računalu,
* položen državni stručni ispit.

Služba sigurnosti riječnog prometa i luka

Odjel lučkog sustava

1. **viši stručni savjetnik – 1 izvršitelj**

**Poslovi i zadaci:**

* obavlja složene analitičke poslove vezano za luke na unutarnjim vodama,
* sudjeluje u izradi planova i operativnih programa lučkih uprava unutarnjih voda u dijelu koji se financira iz državnog proračuna
* analizira izvještaje lučkih uprava unutarnjih voda,
* prati i predlaže izmjene u pravnim propisima vezano za luke unutarnjih voda sukladno normama iz (AGN- ugovora i slično),
* priprema stručne podloge za rad u stručnim radnim međunarodnim tijelima, iz djelokruga unutarnje plovidbe,
* sudjeluje u izradi strateških dokumenata i razvojnih studija pripremajući podloge za izradu i provođenje srednjoročnih planova iz nadležnosti lučkih uprava unutarnjih voda,
* sudjeluje u radu radnih grupa i povjerenstava za izradu zakona i podzakonskih akata vezano za luke unutarnjih voda
* obavlja i druge poslove iz djelokruga Odjela.

**Stručni uvjeti:**

* završen diplomski sveučilišni studij ili specijalistički diplomski stručni studij prometne, građevinske ili arhitektonske struke,
* najmanje četiri godine radnog iskustva na odgovarajućim poslovima,
* aktivno korištenje engleskog, njemačkog ili ruskog jezika u govoru i pismu,
* poznavanje rada na osobnom računalu,
* položen državni stručni ispit.

1. **stručni suradnik – 2 izvršitelja**

**Poslovi i zadaci:**

* prikuplja, sistematizira i obrađuje statističke podatke o investicijama u luke i vodne putove, te drugim aktivnostima iz riječnog prometa i stvara bazu podataka potrebnu za izradu planova, programa razvoja i izvješća,
* sudjeluje u provedbi projekata lučkih uprava financiranih iz državnog proračuna i o tome izrađuje izvješća,
* sudjeluje u postupku dodjele financijskih sredstava lučkim upravama iz državnog proračuna za kapitalna ulaganja i tekuće poslovanje,
* prati realizaciju po ugovorima za izgradnju kapitalnih objekata i nabavku kapitalnih sredstava
* priprema stručne materijale i podloge potrebne za učinkovito izvršavanje poslovnih procesa i aktivnosti upravljanja projektima i programima iz nadležnosti poslovanja lučkih uprava,
* sudjeluje u radu radnih grupa imenovanih za provedbu aktivnosti i projekata unutarnje plovidbe iz nadležnosti sigurnosti, luka i vodnih putova unutarnjih voda,
* obavlja poslove informatičke podrške u svrhu izrade aplikacija za poboljšanje rada sigurnosti na unutarnjim vodama,
* obavlja i druge poslove iz djelokruga Odjela.

**Stručni uvjeti:**

* završen diplomski sveučilišni studij ili specijalistički diplomski stručni studij prometne, računalne ili ekološke struke,
* najmanje jedna godina radnog iskustva na odgovarajućim poslovima,
* aktivno korištenje engleskog, njemačkog ili ruskog jezika u govoru i pismu,
* poznavanje rada na osobnom računalu,
* položen državni stručni ispit.

**PODACI O PLAĆI**

Plaća se utvrđuje na temelju odredbe članka 144. stavka 2. Zakona o državnim službenicima („Narodne novine“, broj 92/05, 107/07, 27/08, 49/11, 150/11, 34/12, 49/12 – pročišćeni tekst, 37/13, 38/13, 1/15, 138/15 – Odluka Ustavnog suda Republike Hrvatske i 61/17), a u svezi članka 108. stavka 1. i članka 110. Zakona o državnim službenicima i namještenicima („Narodne novine“ 27/01) u skladu s Uredbom o nazivima radnih mjesta i koeficijentima složenosti poslova u državnoj službi ("Narodne novine" broj 37/01, 38/01 (ispravak), 71/01, 89/01, 112/01, 7/02 (ispravak), 17/03, 197/03, 21/04, 25/04 (ispravak), 66/05, 11/07, 47/07, 109/07, 58/08, 32/09, 21/10, 38/10, 77/10, 113/10, 22/11, 142/11, 31/12 60/12, 78/12, 82/12, 100/12, 124/12, 140/12, 16/13, 25/13, 52/10, 96/13, 126/13, 02/14, 94/14, 140/14, 151/14, 76/15 i 100/15).

**TESTIRANJE KANDIDATA**

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

Testiranje se provodi u dvije faze.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta. U prvu fazu testiranja upućuju se kandidati koji ispunjavaju formalne uvjete iz javnog natječaja, a čije su prijave pravodobne i potpune.

Druga faza testiranja sastoji se od provjere aktivnog korištenja stranog jezika navedenog u stručnim uvjetima za pojedino radno mjesto i poznavanja rada na osobnom računalu.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja, i to 15 kandidata. Ako je u prvoj fazi zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Svi kandidati koji dijele 15. mjesto u prvoj fazi testiranja pozvat će se u drugu faza testiranja.

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova. Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja, i to 10 kandidata za svako radno mjesto, a ako je u drugoj fazi zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja. Svi kandidati koji dijele 10. mjesto nakon testiranja u prvoj fazi pozvat će se na intervju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

**PRAVNI I DRUGI IZVORI ZA PRIPREMANJE KANDIDATA ZA PROVJERU ZNANJA, SPOSOBNOSTI I VJEŠTINA ZA OBAVLJANJE POSLOVA RADNOG MJESTA**

* **Provjere znanja, sposobnosti i vještina bitnih za obavljanje poslova radnog mjesta - pisana provjera znanja po pojedinim radnim mjestima**

UPRAVA POMORSKE I UNUTARNJE PLOVIDBE, BRODARSTVA, LUKA I POMORSKOG DOBRA

Sektor unutarnje plovidbe

Služba pravnih i međunarodnih poslova

* 1. **viši stručni savjetnik – 1 izvršitelj**

**Literatura:**

* **Zakon o plovidbi i lukama unutarnjih voda (Narodne novine, broj 109/07, 132/07, 51A/13 i 152/2014)**
* **Uredba o upravljanju i vođenju poslova Agencije za vodne putove ( Narodne novine, broj 58/2008)**
* **Uredba o upravljanju i vođenju poslova lučkih uprava unutarnjih voda ( Narodne novine, broj 100/2008, 76/2012 i 31/2016)**
* **Pravilnik o plovidbi na unutarnjim vodama (Narodne novine, broj 138/15)**
* **Pravilnik o posadi plovila unutarnje plovidbe (NN br. 105/2016)**

Služba sigurnosti riječnog prometa i luka

Odjel lučkog sustava

* 1. **viši stručni savjetnik – 1 izvršitelj**

**Literatura:**

* **Zakon o plovidbi i lukama unutarnjih voda (Narodne novine, broj 109/07, 132/07, 51A/13 i 152/2014)**
* **Uredba o upravljanju i vođenju poslova Agencije za vodne putove (Narodne novine, broj 58/2008)**
* **Uredba o upravljanju i vođenju poslova lučkih uprava unutarnjih voda (Narodne novine, broj 100/2008, 76/2012 i 31/2016)**
* **Pravilnik o plovidbi na unutarnjim vodama (Narodne novine, broj 138/15)**
* **Pravilnik o posadi plovila unutarnje plovidbe (Narodne novine, broj 105/2016)**

* 1. **stručni suradnik – 2 izvršitelja**

**Literatura:**

* **Zakon o plovidbi i lukama unutarnjih voda (Narodne novine, broj 109/07, 132/07, 51A/13 i 152/2014)**
* **Uredba o upravljanju i vođenju poslova Agencije za vodne putove (Narodne novine, broj 58/2008)**
* **Uredba o upravljanju i vođenju poslova lučkih uprava unutarnjih voda (Narodne novine, broj 100/2008, 76/2012 i 31/2016)**
* **Pravilnik o plovidbi na unutarnjim vodama (Narodne novine, broj 138/15)**
* **Pravilnik o posadi plovila unutarnje plovidbe (Narodne novine, broj 105/2016)**

* **Provjera razine stranog jezika sukladno navedenim stručnim uvjetima za pojedino radno m**j**esto - pis*ana provjera***

**PROVJERA AKTIVNOG KORIŠTENJA FRANCUSKOG, ENGLESKOG ILI NJEMAČKOG JEZIKA:**

* **Za radno mjesto pod rednim brojem 1.**

**PROVJERA AKTIVNOG KORIŠTENJA ENGLESKOG, NJEMAČKOG JEZIKA ILI RUSKOG JEZIKA**

* **Za radna mjesta pod rednim brojem 2. i 3.**
* ***Provjera poznavanja rada na računalu* - pis*ana provjera***
* Osnove rada sa računalima (operativni sustav MS Windows 7, web preglednik, e-mail klijent)
* Obrada teksta (MS Word)

**Literatura: Linkovi**

<http://itdesk.info/hr/e-edukacija/modul-2-koristenje-racunala-i-upravljanje-datotekama/koristenje-racunala-microsoft-windows-7-upravljanje-datotekama-prirucnik/>

<http://itdesk.info/hr/e-edukacija/modul-3-obrada-teksta/obrada-teksta-microsoft-word-2010-prirucnik/>

<http://itdesk.info/hr/e-edukacija/modul-7-informacije-i-komunikacije/modul-7-informacije-i-komunikacije-prirucnik/>

**MJESTO I VRIJEME ODRŽAVANJA TESTIRANJA BIT ĆE OBJAVLJENO NAJMANJE 5 DANA PRIJE TESTIRANJA NA WEB STRANICI MINISTARSTVA MORA, PROMETA I INFRASTRUKTURE** [**WWW.MMPI.HR**](http://WWW.MMPI.HR)**.**

**KANDIDATI KOJI ISPUNJAVAJU FORMALNE UVJETE NATJEČAJA BITI ĆE OBAVIJEŠTENI OSOBNO PUTEM ELEKTRONIČKE POŠTE O MJESTU I VREMENU ODRŽAVANJA TESTIRANJA.**

**OSOBA KOJA NIJE PODNIJELA PRAVOVREMENU ILI POTPUNU PRIJAVU ILI NE ISPUNJAVA FORMALNE UVJETE IZ JAVNOG NATJEČAJA, NE SMATRA SE KANDIDATOM PRIJAVLJENIM NA JAVNI NATJEČAJ, O ČEMU JOJ SE DOSTAVLJA PISANA OBAVIJEST PUTEM ELEKTRONIČKE POŠTE.**